CELEX: 32009R0417
Language: el
Date: 2009-05-20 00:00:00
Title: Κανονισμός (ΕΚ) αριθ. 417/2009 της Επιτροπής, της 20ής Μαΐου 2009 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Mariánskolázeňské oplatky (ΠΓΕ)]

21.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/56
            
         ΚΑΝΟΝΙΣΜΌΣ (ΕΚ) αριθ. 417/2009 ΤΗΣ ΕΠΙΤΡΟΠΉΣ
   της 20ής Μαΐου 2009
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Mariánskolázeňské oplatky (ΠΓΕ)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006 και κατ’ εφαρμογή του άρθρου 17 παράγραφος 2 του εν λόγω κανονισμού, η αίτηση που υπέβαλε η Τσεχική Δημοκρατία για την καταχώριση της ονομασίας «Mariánskolázeňské oplatky» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).
            
         
               (2)
            
            
               Η Γερμανία υπέβαλε ένσταση κατά της καταχώρισης σύμφωνα με το άρθρο 7 παράγραφος 3 στοιχεία α) και δ) του κανονισμού (ΕΚ) αριθ. 510/2006.
            
         
               (3)
            
            
               Η Επιτροπή, με επιστολή της 5ης Μαρτίου 2008, κάλεσε τα ενδιαφερόμενα μέρη να προβούν στις ενδεδειγμένες διαβουλεύσεις. Παρόλο που δεν επιτεύχθηκε συμφωνία μεταξύ της Τσεχικής Δημοκρατίας και της Γερμανίας εντός της εξάμηνης προθεσμίας, η Γερμανία απέσυρε την ένστασή της στις 12 Μαρτίου 2009.
            
         
               (4)
            
            
               Συνεπώς η ονομασία πρέπει να καταχωρισθεί,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαΐου 2009.
      
         
            Για την Επιτροπή
         
         Mariann FISCHER BOEL
         
            Μέλος της Επιτροπής
         
      
   
   
      (1)  EE L 93 της 31.3.2006, σ. 12.
   
      (2)  ΕΕ C 107 της 11.5.2007, σ. 28.
   ΠΑΡΑΡΤΗΜΑ
   Τρόφιμα που αναφέρονται στο παράρτημα Ι του κανονισμού (ΕΚ) αριθ. 510/2006:
   
      Κλάση 2.4.   Προϊόντα αρτοποιίας, ζαχαροπλαστικής και μπισκοτοποιίας
   
   ΤΣΕΧΙΚΗ ΔΗΜΟΚΡΑΤΙΑ
   Mariánskolázeňské oplatky (ΠΓΕ)